Rintarauhasen lankamerkkaus

Lankamerkkaus tarkoittaa toimenpidettä, jossa rintarauhasen röntgenkuvauksessa tai ult­raäänitutkimuksessa todettu muutosalue merkitään ohuella merkkilangalla paikallispuudu­tuksessa kirurgia varten ennen leikkausta. Muutos, johon merkkilanka laitetaan, ei yleensä tunnu käsin tunnusteltaessa. Toimenpiteessä ei käytetä varjoainetta. Merkkilanka poistetaan leikkauk­sen yhteydessä.

Ajan varaaminen ja yhteystiedot:

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Tutkimuspaikka: G-kuvantaminen (Avohoitotalo, R-kerros)

Oberon: Kustannuspaikka Z3375, Resurssi RMG21

Tiedustelut: arkisin klo 8.00–15.00 puh. 040-5811728

Vastaukset: Lausunto tutkimuksesta on luettavissa potilaskertomuksesta tutkimuspäivänä heti tutkimuksen jälkeen.

Indikaatiot/kontraindikaatiot ja riskit

Indikaatiot:

* Palpoitumattomien tuumoreiden ja mikrokalkkien paikantaminen leikkausta varten.

Kontraindikaatiot:

* Ei kontraindikaatioita

Riskit:

* Verenvuoto kudokseen
* Puuduteaineyliherkkyys

Esivalmistelut

* Ei esivalmisteluja

Tutkimuksen kulku

* Jos muutosalue on nähtävissä ultraäänitutkimuksessa, voidaan merk­kilanka laittaa ultraääntä apuna käyttäen. Lanka viedään muutosalueelle paikallispuudutuksessa ohuen neulan avulla. Merkkilangan laiton jälkeen otetaan kaksi röntgenku­vaa mammogra­fialaitteella langan paikallistamiseksi.
* Kun rinnan muutos (mikrokalkit) on nähtävissä vain mammografiakuvassa, merkkilanka laitetaan stereotaktisen mammografiakuvauslaitteen avulla. Toimenpide tehdään potilaan istuessa tai maatessa tutkimuspöydällä. Rinta puristetaan kevyesti kah­den le­vyn väliin ja otetaan kuva. Rinta jää puristukseen noin 10 minuutiksi. Merkkilanka viedään muutosalueelle paikallispuudutuksessa puristuslevyn reiän kautta. Langan paikka varmistetaan ottamalla kaksi röntgenkuvaa mammografialaitteella.
* Tutkimus kestää ½-1 tuntia.

Jälkihoito ja seuranta

* Merkkilanka suojataan haavasidoksella, jota ei saa kastella eikä poistaa ennen leikkausta. Merkkauksen jälkeen potilas siirtyy leikkausosastolle odottamaan leikkausta. Merkkaus voidaan tehdä myös leikkausta edeltävänä iltapäivänä. Informoi potilasta langan paikallaan pysymisen merkityksestä.